Elena Lasconi i-a scris lui Trump. „Sunteți un adevărat lider al poporului, exact ca mine”. Ce spune despre mesajul lui Trump Jr.
Candidata USR la președinție, Elena Lasconi, i-a transmis o scrisoare președintelui ales al SUA, Donald Trump, despre alegerile din România, în care îi scrie că este un adevărat lider al poporului, exact ca și ea, că CCR a anulat alegerile, dar și că Rusia încă se joacă cu România și acesta este motivul pentru care nu va abandona această luptă. Lasconi spune că nu este „candidata lui Soros”, ci „candidata tuturor românilor care iubesc libertatea”.